Diari Oficial de la Generalitat Valenciana


Sumari del DOGV 6049, del 03-07-2009 (2009/7670)

Informació pública de l'autorització administrativa, l'aprovació del projecte d'execució i el reconeixement d'utilitat pública, del projecte denominat: Addenda de l'antena per a subministrament de gas natural al terme municipal del Verger, al terme municipal del Verger, a la província d'Alacant, presentat per Endesa Gas Distribución, SAU. Expedient: CBREDE/2009/16/03.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6049

Data del DOGV
:   03-07-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/7670


Data del document
:   15-05-2009

Organisme emissor
:   Conselleria d'Infraestructures i Transport

Tipus de document
:   Informació Pública

Informació pública de l'autorització administrativa, l'aprovació del projecte d'execució i el reconeixement d'utilitat pública, del projecte denominat: Addenda de l'antena per a subministrament de gas natural al terme municipal del Verger, al terme municipal del Verger, a la província d'Alacant, presentat per Endesa Gas Distribución, SAU. Expedient: CBREDE/2009/16/03. [2009/7670]  
Als efectes previstos en el capítol V de la Llei 34/1998, de 7 d'octubre, del Sector d'Hidrocarburs, i en el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, se sotmet a informació pública el projecte d'autorització administrativa següent.  
Peticionari: Endesa Gas Distribución, SAU, amb CIF A-41791625 (anteriorment, Gas Alicante, SAU), amb domicili a Elda (Alacant), carrer Nou núm. 1 bis.  
Objecte de la petició: autorització administrativa, aprovació del projecte d'execució i reconeixement, en concret, de la utilitat pública del projecte denominat: Addenda de l'antena per a subministrament de gas natural al terme municipal del Verger, al terme municipal del Verger (Alacant).  
Característiques de les instal·lacions: la present addenda arreplega les variants al projecte original que a continuació es detallen:  
- Traçat: s'ha modificat íntegrament el traçat del projecte que passa a discórrer exclusivament pel terme municipal del Verger. Té l'origen en la posició 00 del gasoducte de transport secundari Marina Alta del Verger, i discorre paral·lel a dos metres d'este. Ix de l'esmentada posició i gira a l'esquerra per a arribar l'antiga carretera N-332, que pren direcció Alacant, i discorre per tota esta en la zona de la mitjana existent, i es considera el futur projecte d'adequació d'esta carretera que durà a terme l'Ajuntament del Verger.   
Roman en tot moment paral·lel al gasoducte de transport Marina Alta i finalitza en la rotonda d'eixida de la CV-723 i la CV-700, on s'ubicarà un armari de regulació amb vàlvula abans i després d'este d'on partirà la xarxa de distribució del municipi del Verger.  
- Longitud: discorre íntegrament al terme municipal del Verger amb una longitud de 1.559 metres.  
- Pressupost: el pressupost és de dos-cents vint-i-dos mil quatre-cents setze euros amb un cèntim (222.416,01 €).  
El projecte inclou els plans parcel·laris d'expropiació i la relació concreta i individualitzada de béns i drets afectats.  
L'afecció a finques de propietat privada derivada de la construcció del projecte es concreta de la manera següent:  
1. Expropiació forçosa dels terrenys sobre els quals s'han de construir les instal·lacions fixes en superfície.  
2. Per a les canalitzacions:  
a) Imposició de servitud permanent de pas de gas al llarg del traçat de la conducció, amb una amplària de 2 metres, 1 a cada costat de l'eix, per on discorrerà soterrada la canonada o les canonades que es requerisquen per a la conducció del gas. Esta servitud que s'establix estarà subjecta a les limitacions següents al domini.  
a.1. Prohibició d'efectuar treballs de llaurada o semblants a una profunditat superior a cinquanta centímetres, com també plantar arbres o arbustos a una distància inferior a dos metres comptadors des de l'eix de la canonada.  
a.2. Prohibició de realitzar qualsevol tipus d'obres, construcció, edificació o efectuar cap acte que poguera danyar o pertorbar el bon funcionament de les instal·lacions a una distància inferior de 5 metres de l'eix del traçat, a l'un i l'altre costat d'este. Esta distància podrà reduir-se sempre que se sol·licite expressament i es complisquen les condicions que en cada cas fixe l'òrgan competent de l'administració.  
a.3. Lliure accés del personal i equips necessaris per a poder mantindre, reparar o renovar les instal·lacions amb pagament, si és el cas, dels danys que s'hi ocasionen.  
a.4. Possibilitat d'instal·lar les fites de senyalització o delimitació i els tubs de ventilació, així com realitzar les obres superficials o subterrànies que siguen necessàries per a l'execució o el funcionament de les instal·lacions.  
b) Ocupació temporal dels terrenys necessaris per a l'execució de les obres de la franja que es reflectix per a cada finca en els plans parcel·laris d'expropiació. En esta zona es farà desaparéixer, temporalment, tot obstacle i es realitzaran les obres necessàries per a la col·locació i instal·lació de la canalització i els elements annexos, amb l'execució dels treballs o les operacions necessaris als mencionats fins.  
3. Per al pas dels cables de connexió i dels elements dispersius de protecció catòdica:  
a) Imposició de servitud permanent de pas en una franja de terreny d'un metre d'amplària, per on discorreran soterrats els cables de connexió. Per als llits dispersius de la protecció catòdica, la franja de terreny, on s'establix la imposició de servitud permanent de pas, tindrà com a amplària, la corresponent a la de la instal·lació més un metre a cada costat. Estes franges estaran subjectes a les limitacions següents:  
- Prohibició d'efectuar treballs de llaurada o semblants a una profunditat superior a cinquanta centímetres, de plantar arbres o arbustos i de realitzar qualsevol tipus d'obres, construcció o edificació a una distància inferior a 1,5 metres, a cada costat del cable de connexió o del límit de la instal·lació soterrada dels llits dispersius, i es podrà exercir el dret a talar o a arrancar els arbres o arbustos que hi haguera a distància inferior a la indicada.  
- Lliure accés del personal i elements necessaris per a poder vigilar, mantindre, reparar o renovar les instal·lacions, amb pagament, si és el cas, dels danys que s'hi ocasionen.  
b) Ocupació temporal, com a necessitat derivada de l'execució de les obres, de la zona que es reflectix per a cada finca en els plans parcel·laris d'expropiació, i en la qual es podrà fer desaparéixer tot obstacle, així com realitzar les obres necessàries per a la col·locació i muntatge de les instal·lacions i elements annexos, i s'executen les obres o les operacions necessàries als esmentats fins.  
Cosa que es fa pública per a coneixement general i perquè totes aquelles persones naturals o jurídiques que es consideren afectades en els seus drets puguen examinar els projectes respectius en el Servici Territorial d'Energia, Rambla Méndez Núñez, 41 d'Alacant (CP 03300), i presentar, en dos exemplars, en el mencionat centre les al·legacions que consideren oportunes en el termini de vint dies a partir de l'endemà de la inserció d'este anunci. Una vegada transcorregut el dit termini sense realitzar al·legacions, se'l considerarà que està d'acord i pedrà el dret al tràmit corresponent. Això sense perjuí de la interposició dels recursos que procedisquen contra la resolució definitiva del procediment, en els terminis legal i reglamentàriament establits.   
Alacant, 15 de maig de 2009.- El cap del Servici Territorial d'Energia: Miguel García Mengual.  
S'adjunta la relació de béns i drets afectats.  
Relació concreta i individualitzada de béns i drets afectats del projecte:   
Addenda de l'antena per al subministrament de gas natural al terme municipal del Verger (Alacant)  
Localitat: el Verger  
  
Instal·lacions auxiliars  
  
Abreviatures utilitzades: Serv. m= servitud metres lineals; Serv. m²= servitud metres quadrats; OT m² = ocupació temporal metres quadrats;   
Exp. m² = expropiació metres quadrats; PO = posició  
\* \* \* \* \* \* \* \* \* \*  
Relación concreta e individualizada de bienes y derechos afectados del Proyecto:  
 "Addenda Antena para suministro de gas natural al término municipal de El Verger (Alicante)"  
Localidad: El Verger  
  
Instalaciones Auxiliares  
  
Abreviaturas utilizadas: Serv. m.l.=Servidumbre metros lineales; Serv. m²= Servidumbre metros cuadrados; O.T. m² = Ocupación temporal metros cuadrados;   
Exp. m² = Expropiación metros cuadrados; PO = Posición